Puntestand? Blou Bulle wou baljaar | Netwerk24
O'Driscoll: Dié Britse Leeus-agterlyn kan Bokke pak
Die Britse en Ierse Leeus sal steeds swaar sluk aan sy reeks-nederlaag in 2009 toe hy in Suid-Afrika getoer het met dié span wat in 2021 na verwagting sal terugkeer na die suidpunt van Afrika. Een van die span se uitskieters gedurende daardie reeks,
Olimpiese kampioen weer lank op kantlyn
Die tweemalige Olimpiese kampioen in die 800 m David Rudisha was Donderdag onder die mes nadat hy 'n enkelbreuk opgedoen het verlede week.
Vrystaat vereer staatmaker Pat
Pat Botha, kaptein en getroue staatmaker van meer as 'n dekade, is Donderdagaand as Vrystaat se Speler van die Jaar op die Vrystaatse Krieketunie se aanlyn prysuitdeling vereer.
Duurder petrol, diesel is vlak 3 se voorland
Junie bring goeie nuus en dit bring slegte nuus. Onder die goeie nuus? Drank! Onder die slegte nuus? Duurder brandstof, geen rugby en geen sigarette nie!
Die tabakfirma British American Tobacco South Africa het Vrydag 'n dringende hofsaak gebring teen die regering se besluit om die verbod op sigaretverkope onder vlak 3 toe te pas.
Winkels reg om wynrakke te heropen
Winkelgroepe is reg om Maandag die verkope van alkohol te hervat en sê hulle verwag "groot geesdrif" van hul klante.
Kortlyste van Media24 se jaarlikse boek-toekennings
Die skrywers Kerneels Breytenbach, Etienne van Heerden en Zirk van den Berg is vir die gesogte W.A. Hofmeyr-toekenning vir Afrikaanse fiksie benoem.
21 top-fliekfeeste bied aanlyn fees onder een sambreel
'n Propvol rolprentprogram met flieks van 21 top- internasionale rolprentfeeste, soos onder meer dié van Cannes, Berlyn, Toronto en Venisië, wag op fliekvlooie van Vrydag vir die volgende tien dae. Die meeste van dié feeste is afgestel weens die Covi
Akteur ontferm hom oor kinders gedurende gewapende roof
Pierre Breytenbach, onder meer bekend vir sy rol in Getroud met rugby, het hom Saterdag oor twee laerskoolkinders ontferm gedurende 'n gewapende roof waar nege mans glo na raming R1 miljoen se toerusting.
Puntestand? Blou Bulle wou baljaar
Deur Cobus Claassen 25 Augustus 2019 18:22
Maak nie saak wat die Curriebeker-puntestand was nie, die Blou Bulle wou Saterdagaand op Loftus Versfeld baljaar en in die proses agt drieë teen die Haaie gedruk het.
Nét om te wys hoe goed die span kan wees.
Het hom! Manie Libbok, losskakel van die Blou Bulle, vier Saterdag sy drie teen die Haaie op Loftus Versfeld. Foto: Gallo Images
Ná 30 minute was die Bulle goed op koers met 'n voorsprong van 21-13 nadat hulle al drie keer in die Durbaniete se doelgebied gaan draai het.
Toe, in die 37ste minuut, is die wind uit die tuisspan se seile geruk met die senter Johnny Kotze wat in 'n rooikaart vasgekyk het vir 'n gevaarlike hoogvat op die Haaie-vleuel Kobus van Wyk.
"Dit is nou die laaste twee wedstryde dat dit gebeur en dit is teleurstellend. Dit (die beslissing) was taai op Johnny, maar dit was om die nek, só dit is 'n rooikaart," het Pote Human, hoofafrigter van die Bulle, gesê.
Dit gebeur al meer dat 'n enkele oortreding soos Kotze s'n grotendeels die uitslag van 'n wedstryd bepaal, soos die All Blacks onlangs met Scott Barrett se rooikaart ervaar het.
Is sulke eensydige kragmetings wat rugbyliefhebbers wil sien?
Nietemin, die Haaie was daarna ten volle in beheer en het vinnig die telbord na 41-21 laat aanrol.
Sorgelose hardlooprugby het toe ewe skielik skadebeheer vir die Bulle geword en die Ligbloues het goed gedoen om uiteindelik met 40-48 te verloor.
Human het agterna sy spelers geloof vir hulle karakter in die tweede helfte.
Ongelukkig wen karakter alleen nie wedstryde nie en die nederlaag beteken die Bulle was die seisoen segeloos op Loftus in die Curriebeker-reeks.
Human het op sy span se mediakonferensie gesê hulle sal in die afseisoen hard moet werk aan die swak dissipline.
Die Bulle-breier sal na die onverwagse misoes bekommerd wees oor wat 2020 se Superreeks inhou.
Die span sal dan sonder Springbokke soos Jesse Kriel, Handré Pollard, Duane Vermeulen, Lood de Jager, RG Snyman en Schalk Brits wees.
Afgesien van een of twee aanwinste en Bokke soos Warrick Gelant en Trevor Nyakane, wat steeds hulle rugby in Pretoria speel, het die Bulle Superrugby-span as't ware die afgelope paar weke gestalte gekry.
'n Plek in die eindstryd sou die span 'n goeie skoot selfvertroue gegee het, maar pleks daarvan was die Bulle in 'n verbete stryd om nie laaste te eindig op die puntelys nie.
En so is die dae wat die Curriebeker gereeld staanplek op Loftus gehad het, 'n verlangse herinnering vir Bulle-ondersteuners.